**Bestyrelsens beretning 2020**

Bestyrelsen har i året været sammensat således:

* Erik Skov Nielsen nr. 9 Kontaktperson til andelshavere/håndværkere
* Michael Illemann, nr. 10 Sekretær/kontakt til administrator
* Camilla Degn nr. 23 Hjemmeside/Facebook og diverse
* Tine Christensen, nr. 35 Kasserer kontakt til administrator
* Kirsten Dehli nr. 14 Kontakt til andelshavere og haveservice
* Mathilde B. Storm nr. 19 Suppleant
* Rikke Hansen nr. 33 Suppleant

**Møder i årets løb**

Bestyrelsens arbejde har i 2020 været præget af Corona lige som det øvrige samfund, vi har holdt

5 møder et af dem virtuelt, en julefrokost, nåede vi da også lige inde samfundet lukkede ned igen.

Generalforsamlingen måtte vi udskyde, men kunne heldigvis få den afholdt i juni måned.

# **Arbejdsdag**

Arbejdsdagen måtte vi ligeledes aflyse, da vi havde et forsamlingsforbud på max 30 personer, vi mente i bestyrelsen, det mest ansvarlige var at aflyse arbejdsdag, som ellers plejer at være rigtig hyggelig.

**Salg af boliger**

Vi har haft salg af 2 andelsboliger i 2020, nr. 17 Piet Bierlich, nr. 20 til Mira og Martin, bestyrelsen til gerne byde de nye beboere i andelsforeningen velkommen og håber de bliver glade for at bo her.

**Låneomlægning**

Andelsforeningens omlægning af realkreditlån gik i orden 01.03.2020, vi er gået fra indekslån

til fastforrentet 30-årige lån med en rente på 1,05% p.a., dvs. vi får en årlige besparelse på

ca. 290.000 kr., i forbindelse med låneomlægningen får vi et stort kurstab på ca. 7,1 million kr., som vil fremgå af foreningens regnskab, det skyldes indekslånet skulle indfries til kurs ca. 170, til trods for dette, kunne det heldigvis godt betale sig at omlægge realkreditlånet, bestyrelsen ser vi det som en fordel, at være sluppet af med indekslånet.

Besparelsen på ca. 290.000 kr. pr. år, vil vi bruge noget af på vedligeholdelse og foreslå en nedsættelse af boligafgiften på 4%.

Bestyrelsen har i 2020 ikke foretaget ekstraordinært afdrag på realkreditlån, da bestyrelsen har afventet et bankskifte, bestyrelsen forventer at foretage det ekstraordinære afdrag på realkreditlån i 2021 forudsat forslaget godkendes på generalforsamlingen.

**Vedligeholdelse**

I 2020 er vi begyndt at udskifte punkterede ruder, dette vil vi forsætte med i 2021, derefter er det bestyrelsens plan, at få malet vores vinduer af en maler.

Vi er ligeledes begyndt at skifte lamper ved vores gadedøre, dette arbejde forsætte også i 2021.

Vi har indkøbt nye postkasser og de er blevet sat op, så nu har alle ens postkasser igen.

Af småting har vi fået fældet nogle træer og malet plankeværket ved udgangen til Gyldenløvesgade.

Med venlig hilsen

Bestyrelsen

Erik, Camilla, Kirsten, Michael og Tine